เงินบาทอ่อนค่าหลังดอลล์ทำนิวไฮในรอบกว่า 6 ปี
ค่าเงินบาทปิดตลาดเย็นนี้ (20 ก.ค.) ที่ระดับ 34.42 บาท/ดอลลาร์ อ่อนค่าจากเปิดตลาดช่วงเช้าที่ระดับ 34.25 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 34.24-34.42 บาท/ดอลลาร์ เนื่องจากดอลลาร์แข็งค่าเมื่อเทียบกับค่าเงินสกุลเกิดใหม่ในเอเซียและเงินบาท
20 ก.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (20 ก.ค.) ที่ระดับ 34.42 บาท/ดอลลาร์ อ่อนค่าจากเปิดตลาดช่วงเช้าที่ระดับ 34.25 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 34.24-34.42 บาท/ดอลลาร์ เนื่องจากดอลลาร์แข็งค่าเมื่อเทียบกับค่าเงินสกุลเกิดใหม่ในเอเซียและเงินบาท
“วันนี้บาทเหวี่ยงตัวค่อนข้างแรงเกือบ 20 สตางค์ เนื่องจากดอลลาร์แข็งค่า ปิดตลาดไปทำนิวไฮในรอบกว่า 6 ปี ส่วนพรุ่งนี้มีโอกาสอ่อนค่าต่อเนื่อง ก่อนจะพักฐานช่วงปลายสัปดาห์ เนื่องจากปรับตัวอ่อนค่ามาเร็วมาก” นักบริหารเงินกล่าว ขณะที่ประเมินกรอบการเคลื่อนไหวของเงินวันพรุ่งนี้ไว้ระหว่าง 34.30-34.50 บาท/ดอลลาร์
 
ที่มา: สำนักข่าวอินโฟเควสท์